

**Кірістерді заңдастыру (жылыстату) және терроризмді қаржыландыру тәуекелдерін төмендетуге бағытталған шараларды бекіту туралы**

Қазақстан Республикасы Үкіметінің 2019 жылғы 16 тамыздағы № 602 қаулысы.

     
«Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы» 2009 жылғы 28 тамыздағы Қазақстан Республикасы Заңының 11-1-бабының 2-тармағына сәйкес Қазақстан Республикасының Үкіметі **ҚAУЛЫ ЕТЕДІ:**

     
1. Кірістерді заңдастыру (жылыстату) және терроризмді қаржыландыру тәуекелдерін төмендетуге бағытталған шаралар бекітілсін.

     
2. Осы қаулы алғашқы ресми жарияланған күнінен бастап қолданысқа енгізіледі.

**Қазақстан Республикасының**  
**Премьер-Министрі**        **A. Мамин**

Қазақстан Республикасы  
Үкіметінің  
2019 жылғы 16 тамыздағы  
№ 602 қаулысымен  
бекітілген

**Кірістерді заңдастырудың (жылыстатудың) және терроризмді қаржыландырудың тәуекелдерін төмендетуге бағытталған іс-шаралар**

       Ескерту. Іс-шараларға өзгеріс енгізілді - ҚР Үкіметінің 26.02.2021 № 98 қаулысымен.

|  |  |  |  |  |
| --- | --- | --- | --- | --- |
| Р/с № | Іс-шараның атауы | Aяқталу  нысаны | Орындау мерзімі | Жауапты орындаушылар |
| 1 | 2 | 3 | 4 | 5 |
| 1. | Ойын бизнесiн ұйымдастырушыларға қатысты Қазақстан Республикасының ойын бизнесі туралы заңнамасының, оның ішінде ҚКЗ/ТҚ туралы заң талаптарының сақталуына бақылау іс-шараларын жүргізу | бірлескен  іс-шаралар, МСМ хаттамалары | 2019 жыл бойы | МСМ, Қаржымині |
| 2. | Ойын бизнесінде ҚКЗ/ТҚ саласында тиімді бақылау жүргізу үшін тәуекелге бағытталған тәсілді қолдану | бірлескен  іс-шаралар | 2019 жыл бойы | МСМ, Қаржымині |
| 3. | Ойын бизнесін ұйымдастырушылардың ҚКЗ/ТҚ туралы заңды тиісінше орындау мәселелері бойынша түсіндіру жұмыстарын жүргізу | бірлескен іс-шаралар, МСМ хаттамалары | 2019 жыл бойы | МСМ, Қаржымині |
| 4. | Қылмыстық кірістерді заңдастыру (жылыстату) және терроризмді қаржыландыру типологияларын, схемалары мен тәсілдерін әзірлеу | типологиялар мен схемалар | 2021 жылға  дейін жыл сайын | Қаржымині, мүдделі мемлекеттік органдар, қоғамдық ұйымдар (келісу бойынша) және қаржы мониторингі субъектілері (келісу бойынша) |
| 5. | ҚКЗ/ТҚ саласындағы өзекті үрдістерге байланысты әдістемелік құралдарды немесе ұсынымдарды халықаралық ұйымдармен және ҚКЗ/ТҚ қатысушыларымен бірлесіп әзірлеу | әдістемелік құрал, ұсынымдар | 2021 жылға  дейін жыл сайын | Қаржымині, халықаралық ұйымдар және ҚКЗ/ТҚ қатысушылары  (келісу бойынша) |
| 6. | «Терроризмді және экстремизмді қаржыландырумен байланысты ұйымдар мен тұлғалар тізбесіне енгізілген жеке тұлғаға өзінің тіршілік-тынысын қамтамасыз етуі үшін қаражат төлеу қағидаларын бекіту туралы» Қазақстан Республикасы Қаржы министрінің 2015 жылғы 4 желтоқсандағы № 613 бұйрығына терроризмді және экстремизмді қаржыландырумен байланысты ұйымдар мен тұлғалар тізбесіне енгізілген тұлғалардың әлеуметтік құқықтарын қорғауға бағытталған толықтырулар енгізу | бұйрық | 2020 жылғы  2-тоқсан | Қаржымині, БП (келісу бойынша), ҰҚК (келісу бойынша), СҚA (келісу бойынша), ІІМ |
| 7. | Бухгалтерлік есеп саласында кәсіпкерлік қызметті жүзеге асыратын бухгалтерлік ұйымдар мен кәсіби бухгалтерлерге және аудиторлық ұйымдарға қатысты ҚКЗ/ТҚ аясындағы бақылау саласындағы тәуекелге бағдарланған тәсілді қолдану ерекшеліктерін ескере отырып, бухгалтерлік есеп және аудит саласындағы уәкілетті органдардың бақылау функцияларын жүзеге асыру жөніндегі бағдарламаларды әзірлеу | бұйрық | 2020 жылғы  2-тоқсан | Қаржымині |
| 8. | Банктік емес айырбастау пункттерінің, бағалы қағаздар нарығына кәсіби қатысушылардың, микроқаржы ұйымдарының  және төлеу ұйымдарының осы субъектілердің ҚКЗ/ТҚ бойынша заңнаманы орындауына бақылауды жүзеге асыратын мемлекеттік органға ҚКЗ/ТҚ мақсатында шараларды қолдануға қатысты талаптарды орындау туралы есепті (жарты жылда 1 рет) ұсынуы туралы талап енгізу | Басқарма қаулысы | 2020 жылғы  2-тоқсан | ҰБ (келісу бойынша), Қаржымині, ҚҚҚ (келісу бойынша) |
| 9. | Қаржы мониторингі бойынша уәкілетті органмен, сондай-ақ арнайы және құқық қорғау органдарымен бірге коммерциялық емес ұйымдар тарапынан ҚКЗ/ТҚ саласындағы құқық бұзушылықтарға қарсы іс-қимыл бойынша жұмысты ұйымдастыру | бірлескен  іс-шаралар | 2020 жылғы  3-тоқсан | Қаржымині, ҰҚК (келісу бойынша), ІІМ |
| 10. | ҚКЗ/ТҚ-ға қатысты жеке және заңды тұлғаларды одан әрі қарай салыстыру үшін күдікті операцияларды анықтау мақсатында КЖ/ТҚ тәуекелінің жоғары деңгейі бар коммерциялық емес ұйымдарға қаржы мониторингін ұйымдастыру | тізілім | 2020 жылғы  3-тоқсан | Қаржымині |
| 11. | «Тіркелген қылмыстық құқық бұзушылықтар туралы» № 1-М есеп нысанын және оны қалыптастыру жөніндегі Нұсқаулықты бекіту туралы» Қазақстан Республикасы Бас Прокурорының 2019 жылғы 24 сәуірдегі № 29 бұйрығына предикаттық қылмыс жасау нәтижесінде алынған кірістер туралы мәліметтерді көрсету бөлігінде өзгерістер енгізу | бұйрық | 2021 жылғы  2-тоқсан | БП (келісу бойынша), ҰҚК (келісу бойынша), СҚA (келісу бойынша), ҚМA, ІІМ |
| 12. | «Стандартты жедел іс-әрекеттерді» сипаттай отырып, кірістерді жылыстату бойынша іс қозғау жағдайларын қоса алғанда, экономикалық тергеу жүргізу бойынша тергеушілер үшін нұсқаулық (ұсынымдар) әзірлеу | ұсыным | 2021 жылғы  4-тоқсан | БП (келісу бойынша), ҚМA, ҰҚК (келісу бойынша) |
| 13. | Қылмыстарды тергеу кезінде қаржы мониторингінің мүмкіндіктерін тиімді пайдалану үшін қаржы мониторингі жөніндегі уәкілетті органның, ҚҚО, AрМО өзара іс-қимыл тетігін айқындау | бірлескен бұйрық | 2021 жылғы  4-тоқсан | ҚМA, БП (келісу бойынша),  ҰҚК (келісу бойынша) |
| 14. | ҚКЗ/ТҚ туралы заңнаманың сақталуын мемлекеттік органдардың бақылау функцияларын жетілдіру | заң жобасының тұжырымдамасы | 2021 жылғы  4-тоқсан | ҚМA, ҚРБҚ  (келісу бойынша) |
| 15. | Жеке кәсіпкер ретінде тіркеу рәсімінен өту кезінде Е-лицензиялау ақпараттық жүйесінде ҚКЗ/ТҚ туралы Заңның  3-бабының 3-тармағына сәйкес қызметтің басталғаны/тоқтатылғаны туралы хабарламаны автоматты түрде жіберуге жауап беретін компонентті енгізу мәселесін пысықтау | техникалық құжат, хабарламаларды қабылдау және жеке кәсіпкер ретінде тіркеу жүйелерін модификациялау | 2021 жылғы  4-тоқсан | ҚМA, ҰЭМ, ЦДИAӨМ |
| 16. | ҚКЗ/ТҚ саласында ҚМС бақылау жүргізу кезінде мүдделі мемлекеттік органдардың тәуекелге бағытталған тәсілді енгізуі | бұйрық (Басқарма қаулысы) | 2021 жылғы  4-тоқсан | Мүдделі мемлекеттік органдар |

     
Ескертпе: аббревиатуралардың толық жазылуы:

|  |  |  |
| --- | --- | --- |
| AрМО | - | арнаулы мемлекеттік орган |
| БП | - | Қазақстан Республикасының Бас прокуратурасы |
| ІІМ | - | Қазақстан Республикасының Ішкі істер министрлігі |
| КЖ/ТҚ | - | кірістерді жылыстату/терроризмді қаржыландыру |
| ҚКЗ/ТҚ | - | қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл |
| ҚКЗ/ТҚ туралы Заң | - | «Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы» 2009 жылғы 28 тамыздағы Қазақстан Республикасының Заңы |
| Қаржымині | - | Қазақстан Республикасының Қаржы министрлігі |
| ҚҚҚ | - | «Қазақстанның қаржыгерлері қауымдастығы» заңды тұлғалар бірлестігі |
| ҚҚО | - | құқық қорғау органы |
| ҚМС | - | қаржы мониторингі субъектісі |
| ҚРБҚ | - | «Қазақстанның риэлторларының біріккен қауымдастығы» заңды тұлғалар бірлестігі |
| МСМ | - | Қазақстан Республикасының Мәдениет және спорт министрлігі |
| СҚA | - | Қазақстан Республикасының Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет) |
| ҰБ | - | Қазақстан Республикасының Ұлттық Банкі |
| ҰҚК | - | Қазақстан Республикасының Ұлттық қауіпсіздік комитеті |
| ҰЭМ | - | Қазақстан Республикасы Ұлттық экономика министрлігі |
|  |  |  |
| ЦДИAӨМ | - | Қазақстан Республикасының Цифрлық даму, инновациялар және аэроғарыш өнеркәсібі министрлігі |
| ҚМA | - | Қазақстан Республикасының Қаржылық мониторинг агенттігі |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК